
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 121
din 25 iulie 2013

privind  organizarea  Festivalului Intercultural - ProEtnica 2013
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.456/III/1.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Ţinând cont de adresa Asociaţiei Centrul Educaţional Interetnic pentru Tineret Sighişoara (ibz), înregistrată la Municipiul Sighişoara sub nr. 7.197/27.03.2013, prin care se solicită organizarea în parteneriat cu Municipiul Sighişoara a celei de-a XI-a ediţii a Festivalului Intercultural – ProEtnica 2013, în perioada 29 august 2013 – 1 septembrie 2013, precum şi participarea cu sprijin financiar şi logistic la organizarea şi desfăşurarea acestei manifestări culturale;

Având în vedere petiţia Asociaţiei Centrul Educaţional Interetnic pentru Tineret Sighişoara (ibz), adresată Consiliului Local Sighişoara şi înregistrată la acesta sub nr. 22/CL/27.03.2013, privind organizarea în parteneriat cu  Municipiul Sighişoara a celei de-a XI-a ediţii a Festivalului Intercultural – ProEtnica 2013, precum şi participarea cu sprijin financiar şi logistic la organizarea şi desfăşurarea acestei manifestări culturale şi acordul exprimat în şedinţa Consiliului Local Sighişoara  din data de 25 aprilie 2013;

Luând în considerare faptul că, Direcţia Economică a confirmat existenţa disponibilităţii bugetare, contând în suma de 50.000 lei ce se poate acorda ca sprijin financiar pentru organizarea şi desfăşurarea acestei manifestări culturale;

Văzând Hotărârea Consiliului Local Sighișoara nr. 102/29.11.2012 privind aprobarea calendarului manifestărilor culturale desfăşurate în municipiul Sighişoara în anul 2013;

Ţinând cont de prevederile art. 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea la organizarea acestui eveniment;

Văzând Raportul de specialitate nr. 14.457/III/1.07.2013 al Serviciului Relaţii Publice, prin care se justifică oportunitatea organizării Festivalului Intercultural - ProEtnica 2013, în parteneriat, încheiat între Municipiul Sighişoara şi Asociaţia Centrul Educaţional Interetnic Sighișoara (ibz), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate; 
În temeiul prevederilor art. 36 (2) lit. „c” şi „d”, (6) lit „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,




H O T Ă R Ă Ş T E:

Art.1. Se aprobă organizarea Festivalului Intercultural - ProEtnica 2013, în perioada 29 august 2013 – 1 septembrie 2013, în parteneriat, încheiat între Municipiul Sighişoara şi Asociaţia Centrul Educaţional Interetnic pentru Tineret Sighişoara (ibz).

Art.2. Se aprobă transmiterea în folosinţă, cu titlu gratuit, a Sălii Festive şi a Sălii Mici a Primăriei către Asociaţia Centrul Educaţional Interetnic pentru Tineret Sighişoara (ibz), pe perioada desfăşurării Festivalului Intercultural - ProEtnica 2013.
Art.3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală (pieţele şi străzile) pentru desfăşurarea evenimentului, potrivit planului de situaţie anexa nr. 1 la Acordul de parteneriat ce urmează a se încheia.

Art.4. Se aprobă alocarea sumei de 50.000 lei din bugetul local pentru participarea la cheltuielile de organizare, sumă ce urmează a se achita în baza documentelor justificative prezentate.

Art.5. Se aprobă încheierea Acordului de parteneriat între Municipiul Sighişoara şi Asociaţia Centrul Educaţional Interetnic pentru Tineret Sighişoara (ibz), conform anexei care face parte integrantă din prezenta.

Art.6. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea Acordului de parteneriat menţionat la art. 5 din prezenta hotărâre.

Art.7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Serviciul Monitorizare Servicii de Utilităţi Publice, Investiţii, Urmărire Contracte, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Serviciul Achiziţii, Accesare Fonduri Europene şi Managementul Proiectelor şi Serviciul Juridic.

Art.8. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

                                      



      Contrasemnează/Avizat pentru legalitate
SECRETAR,








    Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relații publice;

1 ex. Direcţia Economică;

1 ex. Serviciul Monitorizare Servicii de Utilităţi Publice, Investiţii, Urmărire Contracte;

1 ex. Compartimentul Protecţie Civilă, P.S.I.;

1 ex. Direcţia Administrarea Patrimoniului;

1 ex. Serviciul Achiziţii, Accesare Fonduri Europene și Managementul Proiectelor;

1 ex. Biroul Logistic şi Aprovizionare Tehnico-Materială;

1 ex. Serviciul Public Poliția Locală;

1 ex.  Serviciul Juridic
16 ex. AF/FM

